**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 245/2017**

**ΑΔΑ:** ΩΗΒΦΩΨΑ-Ν1Μ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 21ο/2017 Της 28Ης ΑΠΡΙΛΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Μερική τροποποίηση της αρ. 197/2017 Α.Ο.Ε. σχετικά με την προμήθεια λιπαντικών. ’’**

Στην Άρτα, σήμερα, ημέρα παρασκευή 28-04-2017 και ώρα 14:00 μ.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **14299/24-04-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (7) μέλη:

|  |  |
| --- | --- |
| **ΠΑΡΟΝΤΕΣ**  **1. Τσιρογιάννης Χρήστος**  **(Πρόεδρος)**  **2. Ζέρβας Κων/νος**  **3. Σιαφάκας Χριστόφορος**  **4. Χαρακλιάς Κων/νος**  **5. Βλάχος Μιχαήλ**  **6. Λιλής Γεώργιος**  **7. Βασιλάκη-Μητρογιώργου**  **Βικτωρία** | **ΑΠΟΝΤΕΣ**  **1. Παπαϊωάννου Κων/νος**  **2. Κοσμάς Ηλίας** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθούν ( 12 ) έκτακτa θέμα.

Ο κ. Πρόεδρος εισηγούμενος το 11ο τακτικό θέμα: **Μερική τροποποίηση της αρ. 197/2017 Α.Ο.Ε. σχετικά με την προμήθεια λιπαντικών.** έθεσε υπόψη της επιτροπής το από 24-04-2017 πρακτικό της επιτροπής διαγωνισμού το οποίο έχει ως εξής: Στην Άρτα και στην αίθουσα συνεδριάσεων Δημοτικού Συμβουλίου σήμερα **24-4-2017** ημέρα **Δευτέρα**  και ώρα **09:00** συνήλθε σε συνεδρίαση η οριζόμενη του άρθρου 221 παρ 1 του Ν.4412/2016 η οποία συγκροτήθηκε από τις αριθ. 393/2015 και 276/2016 αποφάσεις Οικονομικής Επιτροπής για τον ορισμό Επιτροπής Διενέργειας Διαγωνισμού και αξιολόγησης αποτελεσμάτων, αποτελούμενη από τους :

1) Παπαγεωργίου Σοφία, Μέλος

2) Γέμου Ευσταθία, Μέλος

3) Κων/νος Ρεσίτης, Πρόεδρος

για να συζητήσει επί των οικονομικών προσφορών του ανοιχτού ηλεκτρονικού διαγωνισμού με αριθμο ΕΣΗΔΗΣ 28961 που αφορά την « προμήθεια καυσίμων και ελαιολιπαντικών έτους 2017 για το Δήμο και τα νομικά πρόσωπα»όπως ορίζεται στην αριθμ 36874/10-11-2016 διακήρυξη του δημάρχου και μόνο για το κομμάτι των ελαιολιπαντικών που ανοίχτηκαν στις 27/3/2017.

Η επιτροπή αφού έλαβε υπ’ όψη :

* Την αριθμ. 20/2017(ΑΔΑ:68ΙΖΩΨΑ-6ΨΓ) απόφαση οικονομικής επιτροπής που εγκρίνει το άνοιγμα των οικονομικών προσφορών.
* Την υπ’ αριθμ. 36874/10-11-2016 διακήρυξη διαγωνισμού
* Την υπ’ αριθμ. 197/2017(ΑΔΑ:754ΚΩΨΑ-ΥΟ9) απόφαση οικονομικής επιτροπής που ορίζει ως προσωρινό ανάδοχο τον Δ.ΔΗΜΗΤΡΑΚΟΠΟΥΛΟ για την προμήθεια ελαιολιπαντικων για το Δήμο Αρταιων
* της οικονομικές προσφορές των συμμετεχόντων

Με δεδομένα τα στοιχεία αυτά η επιτροπή :

Για το λόγο ότι εκ παραδρομής ενώ η ΓΙΑΝΝΑΚΟΠΟΥΛΟΥ ΠΑΝΑΓΙΩΤΑ κατέθεσε προσφορά και για τα νομικά πρόσωπα (ΚΚΜΠΑΠ και ΔΗΚΕΔΑ) με το ποσό **365,54 χωρίς Φ.Π.Α**. και αυτό δεν συμπεριελήφθη στο αρχικό πρακτικό της επιτροπής και στην 197/2017(ΑΔΑ:754ΚΩΨΑ-ΥΟ9) απόφαση της οικονομικής επιτροπής :

|  |  |  |
| --- | --- | --- |
| 2 | ΓΙΑΝΝΑΚΟΠΟΥΛΟΥ ΠΑΝΑΓΙΩΤΑ | **365,54 € χωρίς Φ.Π.Α**  **Αφορά την προμήθεια ελαιολιπαντικών για** **τα νομικά πρόσωπα (ΚΚΜΠΑΠ και ΔΗΚΕΔΑ) και συγκεκριμένα 153,46 € χωρίς φ.π.α για το ΚΚΜΠΑΠ και 212,08 € χωρίς φ.π.α για την ΔΗΚΕΔΑ** |

**ΓΝΩΜΟΔΟΤΕΙ:**

1.την τροποποίηση της υπ’ αριθμ. 197/2017(ΑΔΑ:754ΚΩΨΑ-ΥΟ9) απόφαση οικονομικής επιτροπής ως προς το σκέλος 2 και ορίζει ως προσωρινή ανάδοχο την ΓΙΑΝΝΑΚΟΠΟΥΛΟΥ ΠΑΝΑΓΙΩΤΑ για την προμήθεια ελαιολιπαντικων για τα νομικά πρόσωπα (ΚΚΜΠΑΠ και ΔΗΚΕΔΑ) με το ποσό των **365,54 € χωρίς Φ.Π.Α** **) και συγκεκριμένα 153,46 χωρίς φ.π.α για το ΚΚΜΠΑΠ (ποσοστά έκπτωσης 19,765%-32,231%-12,319%) και 212,08 χωρίς φ.π.α για την ΔΗΚΕΔΑ (ποσοστό έκπτωσης 12,319%)**

Ακολούθησε διαλογική συζήτηση και στη συνέχεια ο κ. Πρόεδρος κάλεσε την επιτροπή να αποφασίσει σχετικά

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, τα από 30-03-2017 πρακτικό της επιτροπής διαγωνισμού και γενομένης ψηφοφορίας κατά την οποία η κ. Βασιλάκη-Μητρογιώργου ψήφισε όχι

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

**Α.** Εγκρίνει σύμφωνα με το ιστορικό της παρούσης το από 24-04-2017 πρακτικό της επιτροπής διαγωνισμού και τροποποιεί μερικώς την αρ. 197/2017 απόφασή της στην παρ. 2 ως κατωτέρω:

Ορίζει ως προσωρινή ανάδοχο την ΓΙΑΝΝΑΚΟΠΟΥΛΟΥ ΠΑΝΑΓΙΩΤΑ για την προμήθεια ελαιολιπαντικων για τα νομικά πρόσωπα (ΚΚΜΠΑΠ και ΔΗΚΕΔΑ) με το ποσό των **365,54 € χωρίς Φ.Π.Α** **) και συγκεκριμένα 153,46 χωρίς φ.π.α για το ΚΚΜΠΑΠ (ποσοστά έκπτωσης 19,765%-32,231%-12,319%) και 212,08 χωρίς φ.π.α για την ΔΗΚΕΔΑ (ποσοστό έκπτωσης 12,319%).**

**Β.** Κατά τα λοιπά ισχύει η αρ. 197/2017 απόφασή της.

**Γ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 245 /2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*