**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 234/2017**

**ΑΔΑ:** 7ΗΑΜΩΨΑ-ΕΟΙ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 21ο/2017 Της 28Ης ΑΠΡΙΛΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Ορισμός δικηγόρου για παροχή γνωμάτευσης σχετικά με τη διαδικασία που πρέπει να ακολουθηθεί για την αλλαγή της οργανωτικής δομής του Δήμου και του νομικού προσώπου Κ.Κ.Μ.Π.Α.Π. ’’**

Στην Άρτα, σήμερα, ημέρα παρασκευή 28-04-2017 και ώρα 14:00 μ.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **14299/24-04-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (7) μέλη:

|  |  |
| --- | --- |
| **ΠΑΡΟΝΤΕΣ**  **1. Τσιρογιάννης Χρήστος**  **(Πρόεδρος)**  **2. Ζέρβας Κων/νος**  **3. Σιαφάκας Χριστόφορος**  **4. Χαρακλιάς Κων/νος**  **5. Βλάχος Μιχαήλ**  **6. Λιλής Γεώργιος**  **7. Βασιλάκη-Μητρογιώργου**  **Βικτωρία** | **ΑΠΟΝΤΕΣ**  **1. Παπαϊωάννου Κων/νος**  **2. Κοσμάς Ηλίας** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθούν ( 12 ) έκτακτa θέμα.

Ο κ. Πρόεδρος εισηγούμενος το 12ο έκτακτο **Ορισμός δικηγόρου για παροχή γνωμάτευσης σχετικά με τη διαδικασία που πρέπει να ακολουθηθεί για την αλλαγή της οργανωτικής δομής του Δήμου και του νομικού προσώπου Κ.Κ.Μ.Π.Α.Π.** είπε: Στο Δήμο μας δεν υπάρχει Νομική Υπηρεσία και ούτε ο Δήμος μας διαθέτει δικηγόρο με έμμισθη εντολή.

Σας ενημερώνουμε ότι εδώ και αρκετό διάστημα, έχει ξεκινήσει η διαδικασία αλλαγής της οργανωτικής δομής του Δήμου Αρταίων και των Νομικών του Προσώπων, η οποία χρησιμοποιεί ως βάση τα συμπεράσματα έκθεσης για την αξιολόγηση και την αναδιοργάνωση των δομών του Δήμου Αρταίων και των Νομικών του Προσώπων, που εκπονήθηκε από εσωτερική ομάδα εργασίας του Δήμου.

Η βασική τροποποίηση που προτείνεται από την έκθεση είναι, ένα σημαντικό μέρος υπηρεσιακών μονάδων του Νομικού του Προσώπου:«Κ.Κ.Μ.Π.Α.Π.», να περιέλθουν στην οργανωτική δομή του Δήμου με στόχο την άρση της πολυδιάσπασης και του κατακερματισμού ομοειδών αντικειμένων και αρμοδιοτήτων σε διαφορετικές υπηρεσιακές μονάδες. Πιο συγκεκριμένα, στο Νομικό Πρόσωπο προτείνεται να παραμείνει το κομμάτι που αφορά στην λειτουργία των Παιδικών και Βρεφονηπιακών Σταθμών.

Επειδή για την πραγματοποίηση των σχεδιαζόμενων αλλαγών, εγείρονται αρκετά σύνθετα νομικά ζητήματα σχετικά με για τη διαδικασία που πρέπει να ακολουθηθεί τόσο για την τροποποίηση της συστατικής πράξης του Νομικού Προσώπου και εν συνεχεία των Εσωτερικών Κανονισμών Υπηρεσίας αυτού και του Δήμου, όσο και με την απρόσκοπτη μετακίνηση των υπάλληλων του Νομικού Προσώπου στο Δήμο, παρακαλούμε για τον ορισμό εξειδικευμένου Δικηγόρου προκειμένου να συντάξει σχετική γνωμάτευση, που θα περιλαμβάνει εν είδει οδικού χάρτη, όλα τα βήματα της διαδικασίας που πρέπει να ακολουθηθεί.

Σχετική δαπάνη έχει προβλεφθεί στον προϋπολογισμό του Δήμου, στον Κ.Α. 00-61.11 ‘’Αμοιβές νομικών και συμβολαιογράφων’’ ( σχετ. Α.Α.Υ. 93/31-1-2017 )

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη Τις διατάξεις των άρθρων 72 και 75 του Ν. 3852/2010 και την εισήγηση και γενομένης ψηφοφορίας κατά την οποία η κ. Βασιλάκη-Μητρογιώργου Βικτωρία ψήφισε όχι.

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

**Α.** Ορίζει σύμφωνα με το ιστορικό της παρούσης πληρεξούσιο δικηγόρο του Δήμου τη δικηγορική εταιρεία με την επωνυμία ¨Ευάγγελος Χατζηγιαννάκης Δικηγορική Εταιρεία¨ με (ΑΜ/ΔΣΑ: 80216) αποτελούμενη από τον Ευάγγελο Χατζηγιαννάκη του Νικολάου (ΑΜ/ΔΣΑ:4306) και Βασίλειο Χατζηγιαννάκη του Ευαγγέλου(ΑΜ/ΔΣΑ:28288) προκειμένου να γνωματεύσει για τη διαδικασία που πρέπει να ακολουθηθεί τόσο για την τροποποίηση της συστατικής πράξης του Νομικού Προσώπου και εν συνεχεία των Εσωτερικών Κανονισμών Υπηρεσίας αυτού και του Δήμου, όσο και για την με την απρόσκοπτη μετακίνηση των υπάλληλων του Νομικού Προσώπου στο Δήμο.

**Β.** Ο καθορισμός της αμοιβής της παραπάνω δικηγόρου, θα γίνει με βάσει τα οριζόμενα στο άρθρο 281 Ν.3463/2006 και στον Κώδικα δικηγόρων Ν. 4194/2013 (**Φεκ** 208/τ.Α΄/27-9-2013) στο παράρτημα 1 **‘‘**Εξωδικαστικές αμοιβές**’’**, ήτοι (5) ώρες συν Φ.Π.Α.

**Ε.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 234 /2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ Κ. ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*