**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 235 /2017**

**ΑΔΑ:** 6ΚΛ1ΩΨΑ-ΖΘΥ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 21ο/2017 Της 28Ης ΑΠΡΙΛΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Ορισμός πληρεξούσιου δικηγόρου του Δήμου για παράσταση ενώπιον του Διοικητικού Εφετείου Ιωαννίνων την 14-6-2017 και σε κάθε μετ΄ αναβολή δικάσιμο επί αιτήσεως ακυρώσεως της κ. Τάτση Μαρίνας κατά του ΝΠΔΔ ‘’ ΚΚΜΠΑΠ ’’**

Στην Άρτα, σήμερα, ημέρα παρασκευή 28-04-2017 και ώρα 14:00 μ.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **14299/24-04-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (7) μέλη:

|  |  |
| --- | --- |
| **ΠΑΡΟΝΤΕΣ**  **1. Τσιρογιάννης Χρήστος**  **(Πρόεδρος)**  **2. Ζέρβας Κων/νος**  **3. Σιαφάκας Χριστόφορος**  **4. Χαρακλιάς Κων/νος**  **5. Βλάχος Μιχαήλ**  **6. Λιλής Γεώργιος**  **7. Βασιλάκη-Μητρογιώργου**  **Βικτωρία** | **ΑΠΟΝΤΕΣ**  **1. Παπαϊωάννου Κων/νος**  **2. Κοσμάς Ηλίας** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθούν ( 12 ) έκτακτa θέμα.

Ο Πρόεδρος εισηγούμενος το 1ο τακτικό θέμα: **Ορισμός πληρεξούσιου δικηγόρου του Δήμου για παράσταση ενώπιον του Διοικητικού Εφετείου Ιωαννίνων την 14-6-2017 και σε κάθε μετ΄ αναβολή δικάσιμο επί αιτήσεως ακυρώσεως της κ. Τάτση Μαρίνας κατά του ΝΠΔΔ ‘’ ΚΚΜΠΑΠ’’** Έδωσε το λόγο στην Ειδική Σύμβουλο του Δημάρχου κ.Σφαλτού η οποία είπε: Στο Δήμο μας δεν υπάρχει Νομική Υπηρεσία και ούτε ο Δήμος μας διαθέτει δικηγόρο με έμμισθη εντολή. Υπάρχει λοιπόν κίνδυνος να προκληθεί ζημία των συμφερόντων του Δήμου σε περίπτωση μη λήψης σχετικής απόφασης για ορισμό δικηγόρου. Κρίνεται απαραίτητο να ορίσουμε δικηγόρο ο οποίος θα υποστηρίξει τα συμφέροντα του δήμου και γενικά θα ενεργήσει κάθε νόμιμο μέχρι εκδόσεως αποφάσεων ακόμα και σε δεύτερο βαθμό και σε κάθε αναβολή αυτών πάντοτε ενεργώντας ως πληρεξούσιος Δικηγόρος του Δήμου Αρταίων, στην υπόθεση που αφορά παράσταση ενώπιον του Διοικητικού Εφετείου Ιωαννίνων την 14η Ιουνίου 2017 (και σε κάθε μετ΄αναβολή δικάσιμο) ότε και συζητείται η από 9 Νοεμβρίου 2016 αίτηση ακυρώσεως της Τάτση Μαρίνας κατά του Νομικού Προσώπου Δημοσίου Δικαίου με την επωνυμία «Κέντρο Κοινωνικής Μέριμνας – Παιδείας – Αθλητισμού - Πολιτισμού» του Δήμου Αρταίων καθώς και του Δήμου Αρταίων για την ακύρωση της υπ’ αριθμ. 133/2016 (με αριθμ. πρωτ. 827/29.08.2016) απόφασης του Νομικού Προσώπου Δημοσίου Δικάιου με την επωνυμία «Κέντρο Κοινωνικής Μέριμνας – Παιδείας – Αθλητισμού – Πολιτισμού Δήμου Αρταίων», κατά το μέρος που επελέγη ως αναπληρώτρια προϊσταμένη του 11ου τμήματος του Παιδικού Σταθμού Γραμμενίτσας η υπάλληλος Μιχάλη Ελισάβετ αντί της ιδίας της αιτούσης.

Σχετική δαπάνη έχει προβλεφθεί στον προϋπολογισμό του Δήμου, στον Κ.Α. 00-61.11 ‘’Αμοιβές νομικών και συμβολαιογράφων’’ ( σχετ. Α.Α.Υ. 93/31-1-2017 )

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη Τις διατάξεις των άρθρων 72 και 75 του Ν. 3852/2010 και την εισήγηση της Ειδικής Συμβούλου του Δημάρχου κ. Σφαλτού και γενομένης ψηφοφορίας κατά την οποία η κ. Βασιλάκη-Μητρογιώργου Βικτωρία Ψήφισε όχι

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

**Α.** Ορίζει σύμφωνα με το ιστορικό της παρούσης πληρεξούσιο δικηγόρο του Δήμου την κ. Μπανταλούκα Ζωή προκειμένου να παραστεί ενώπιον του Διοικητικού Εφετείου Ιωαννίνων την 14η Ιουνίου 2017 (και σε κάθε μετ΄αναβολή δικάσιμο) ότε και συζητείται η από 9 Νοεμβρίου 2016 αίτηση ακυρώσεως της Τάτση Μαρίνας κατά του Νομικού Προσώπου Δημοσίου Δικαίου με την επωνυμία «Κέντρο Κοινωνικής Μέριμνας – Παιδείας – Αθλητισμού - Πολιτισμού» του Δήμου Αρταίων καθώς και του Δήμου Αρταίων για την ακύρωση της υπ’ αριθμ. 133/2016 (με αριθμ. πρωτ. 827/29.08.2016) απόφασης του Νομικού Προσώπου Δημοσίου Δικάιου με την επωνυμία «Κέντρο Κοινωνικής Μέριμνας – Παιδείας – Αθλητισμού – Πολιτισμού Δήμου Αρταίων», κατά το μέρος που επελέγη ως αναπληρώτρια προϊσταμένη του 11ου τμήματος του Παιδικού Σταθμού Γραμμενίτσας η υπάλληλος Μιχάλη Ελισάβετ αντί της ιδίας της αιτούσης.

**Β.** Ο καθορισμός της αμοιβής της παραπάνω δικηγόρου, θα γίνει με βάση τα οριζόμενα στο άρθρο 281 Ν.3463/2006 και στον Κώδικα δικηγόρων Ν. 4194/2013 (Φεκ 208/τ.Α΄/27-9-2013).

**Γ.** Εγκρίνει τον καθορισμό αμοιβής για εξωδικαστικές ενέργειες στις οποίες θα προβεί η δικηγόρος για να εκπροσωπηθεί καλύτερα ο Δήμος στα αρμόδια δικαστήρια.

**Δ.** Ο καθορισμός της αμοιβής της παραπάνω δικηγόρου, θα γίνει με βάσει τα οριζόμενα στο άρθρο 281 Ν.3463/2006 και στον Κώδικα δικηγόρων Ν. 4194/2013 (Φεκ 208/τ.Α΄/27-9-2013) στο παράρτημα 1 **‘‘**Εξωδικαστικές αμοιβές**’’**, ήτοι (1) ώρα συν Φ.Π.Α.

**Ε.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 235/2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ Κ. ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*