**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 230/2017**

**ΑΔΑ:** ΨΩΞΖΩΨΑ-Κ2Κ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 21ο/2017 Της 28Ης ΑΠΡΙΛΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση μελέτης και επιλογή τρόπου εκτέλεσης για την εργασία: Καθαρισμός αυτοφυούς βλάστησης και άρση επικινδυνότητας διέλευσης οχημάτων σε δημοτικούς δρόμους Δ.Ε. Αμβρακικού, Φιλοθέης, Ξηροβουνίου και Βλαχερνών ’’**

Στην Άρτα, σήμερα, ημέρα παρασκευή 28-04-2017 και ώρα 14:00 μ.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **14299/24-04-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (7) μέλη:

|  |  |
| --- | --- |
| **ΠΑΡΟΝΤΕΣ**  **1. Τσιρογιάννης Χρήστος**  **(Πρόεδρος)**  **2. Ζέρβας Κων/νος**  **3. Σιαφάκας Χριστόφορος**  **4. Χαρακλιάς Κων/νος**  **5. Βλάχος Μιχαήλ**  **6. Λιλής Γεώργιος**  **7. Βασιλάκη-Μητρογιώργου**  **Βικτωρία** | **ΑΠΟΝΤΕΣ**  **1. Παπαϊωάννου Κων/νος**  **2. Κοσμάς Ηλίας** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθούν ( 12 ) έκτακτa θέμα.

Πρόεδρος εισηγούμενος το 8ο έκτακτο θέμα:  **Έγκριση μελέτης και επιλογή τρόπου εκτέλεσης για την εργασία: Καθαρισμός αυτοφυούς βλάστησης και άρση επικινδυνότητας διέλευσης οχημάτων σε δημοτικούς δρόμους Δ.Ε. Αμβρακικού, Φιλοθέης, Ξηροβουνίου και Βλαχερνών** έθεσε υπόψητης Επιτροπής την εισήγηση της Δ/νσης της ΤΥΔ η οποία αναφέρει τα εξής:

**ΤΕΧΝΙΚΕΣ ΠΡΟΔΙΑΓΡΑΦΕΣ**

**Α. Γενικά**

Περιοχή εφαρμογής είναι τα διοικητικά όρια των Δ.Ε. Αμβρακικού, Φιλοθέης, Ξηροβουνίου, Βλαχερνών.

Οι εργασίες αφορούν τον καθαρισμό των δημοτικού και αγροτικού οδικού δικτύου (υπολογίζεται μέσο πλάτος 1,5 μ. και σε ορισμένα σημεία μεγαλύτερο του 1,5 μ., κατόπιν υπόδειξης από την υπηρεσία), από αυτοφυή βλάστηση (αγριόχορτα, ζιζάνια, καλάμια, βάτα) που δυσχεραίνει τη δίοδο των οχημάτων και την ασφαλή κίνηση των διερχόμενων πεζών. Ο καθαρισμός αυτός επιβάλλεται επίσης για λόγους πολιτικής προστασίας αλλά και λόγους αισθητικής και δημόσιας υγείας.

**ΓΕΝΙΚΟΙ ΤΕΧΝΙΚΟΙ ΟΡΟΙ**

1. Η διάρκεια εκτέλεσης των εργασιών ορίζεται σε χρονικό διάστημα 3 μηνών από την υπογραφή της σ, έως την ολοκλήρωση του καθαρισμού όλων των σημείων, σύμφωνα με τον επισυναπτόμενο πίνακα.
2. Ο Ανάδοχος υποχρεούται :

να διαθέτει το ανάλογο προσωπικό και μέσα, όπως γεωργικούς ελκυστήρες ή μηχανήματα έργου με καταστροφέα με πλάγιο βραχίονα, ώστε να είναι εφικτός ο καθαρισμός της βλάστησης και σε πρανή, στηθαία, περιφράξεις, κλπ, γεωργικούς ελκυστήρες ή μηχανήματα έργου με σταθερό καταστροφέα (χωρίς βραχίονα).

Ιδιαίτερα:

**α. Προσωπικό**

α1. Δύο (2) τουλάχιστο οδηγούς ή χειριστές μηχανημάτων οι οποίοι θα χρησιμοποιούν τους γεωργικούς ελκυστήρες ή μηχανήματα καθαρισμού της αυτοφυούς βλάστησης και το φορτηγό ή εναλλακτικά, τον κλαδοτεμαχιστή και θα διαθέτουν τις απαιτούμενες άδειες χρήσης.

α2. Έναν (1) τουλάχιστο εργάτη ο οποίος θα χρησιμοποιεί χειροκίνητο, βενζινοκίνητο χλοοκοπτικό μηχάνημα για τον καθαρισμό της βλάστησης σε σημεία που δεν μπορούν να καθαρισθούν εξολοκλήρου από τα μηχανήματα και θα ευθύνεται για τη φόρτωση και τον καθαρισμό του κομμένου υλικού, όπου επιβάλλεται.

**β. Τεχνικός εξοπλισμός**:

β1. Έναν (1) τουλάχιστο γεωργικό ελκυστήρα ή μηχάνημα έργου με πλάγιο βραχίονα, μήκους τουλάχιστον 5 μ., με καταστροφέα με πλάτος κοπής τουλάχιστον 1.20 μ. για πρανή δρόμων, στηθαία, περιφράξεις, κλπ., με δυνατότητα τοποθέτησης, ως παρελκόμενου, κλαδευτικού ψαλιδιού για την κοπή ξυλώδους αυτοφυούς βλάστησης. Σε περίπτωση που δεν υπάρχει η δυνατότητα αυτή, η κοπή της ξυλώδους βλάστησης, θα γίνεται με χειροκίνητα, βενζινοκίνητα αλυσοπρίονα.

β2. Έναν (1) τουλάχιστον γεωργικό ελκυστήρα ή μηχάνημα έργου με σταθερό καταστροφέα , με πλάτος κοπής τουλάχιστον 1.50 μ.

β3. Ένα (1) τουλάχιστο χλοοκοπτικό, βενζινοκίνητο μηχάνημα για χρήση από πεζό χειριστή και ένα (1) τουλάχιστο βενζινοκίνητο αλυσοπρίονο.

να πετυχαίνει πλάτος κοπής τουλάχιστον 1,50 μ. από το άκρο του οδοστρώματος στην ευθυγραμμία και τουλάχιστον 3.00 μ. στις στροφές.

να διαθέσει στο προσωπικό που θα απασχολήσει, όλα τα απαραίτητα εφόδια για την προστασία της υγείας κατά την εκτέλεση της εργασίας εφοδιάζοντάς τους δηλαδή με προστατευτικό εξοπλισμό (φόρμα, καπέλο, γάντια, μάσκες, ανακλαστικό γιλέκο), τον οποίο όλοι οι εργάτες θα φέρουν απαραιτήτως.

να έχει την πλήρη ευθύνη, της προμήθειας , της εφαρμογής και της διάθεσης του συνόλου των απαιτούμενων εργαλείων ή μηχανημάτων που θα απαιτηθούν για την άρτια εκτέλεση των εργασιών.

να διαθέτει τον κατάλληλο εξοπλισμό για την σήμανση, πινακίδες και να λαμβάνει οποιαδήποτε μέτρα ασφάλειας που προβλέπονται από τη νομοθεσία για τη σήμανση εκτελούμενων οδικών έργων εντός και εκτός κατοικημένων περιοχών (εγκ. 21/03 ΥΠΕΧΩΔΕ/ αρ. απόφ. ΥΠΕΧΩΔΕ ΔΙΠΑΔ/ οικ. 502/1-7-03)

Να εκτελεί εντός δύο (2) ημερών τις εργασίες καθαρισμού κάθε φορά που παίρνει την εντολή από την επιβλέπουσα υπηρεσία, χρησιμοποιώντας τα κατάλληλα, κάθε φορά μηχανήματα. Οι εργασίες θα πρέπει να εκτελούνται με επιμέλεια και το αποτέλεσμα θα πρέπει να είναι ιδιαίτερα προσεγμένο. Το χόρτο, τα καλάμια και τα βάτα θα κόβονται σε ύψος δέκα (10) εκατοστά πάνω από το έδαφος.

Να έχει ασφαλισμένα όλα τα οχήματα ή μηχανήματα έργου που θα χρησιμοποιήσει, με τέλη κυκλοφορίας σε ισχύ, κατά τη διάρκεια εκτέλεσης των παραπάνω εργασιών.

**3.**Ο φάκελος της τεχνικής προσφοράς απαραίτητα (με ποινή αποκλεισμού), θα περιλαμβάνει τα παρακάτω στοιχεία:

Α1. Τον εξοπλισμό που θα διατεθεί (ιδιοκτησίας ή μισθωμένος) για την υλοποίηση του έργου. Αυτός να περιγράφεται αναλυτικά και να έχει τη μορφή Υπεύθυνης Δήλωσης, στην οποία ο προσφέρων θα δηλώνει τον αριθμό και το είδος των μηχανημάτων ή γεωργικών ελκυστήρων με όλα τα παρελκόμενα εξαρτήματα, καθώς και των υπόλοιπων οχημάτων, όπως ζητούνται αναλυτικά παραπάνω.

Α2. Για τα ιδιόκτητα μηχανήματα ή γεωργικούς ελκυστήρες, αλλά και για τα υπόλοιπα οχήματα, απαιτείται φωτοαντίγραφο της άδειας κυκλοφορίας τους, επικυρωμένο από Δημόσια Αρχή και οποιοδήποτε άλλο δημόσιο έγγραφο αποδεικνύει την ύπαρξη των αντίστοιχων παρελκόμενων εξαρτημάτων (καταστροφέας με πλάγιο βραχίονα, καταστροφέας με σταθερό βραχίονα, κλαδευτικό ψαλίδι, κλαδοτεμαχιστής, κλπ.).

Α3. Για τα μισθωμένα μηχανήματα ή γεωργικούς ελκυστήρες, αλλά και για τα υπόλοιπα οχήματα, απαιτείται ξεχωριστή υπεύθυνη δήλωση στην οποία θα δηλώνεται ρητά ότι, εφόσον ο προσφέρων κριθεί και ανάδοχος εκτέλεσης των εργασιών, θα προσκομίσει κατά τη διάρκεια της υπογραφής της σύμβασης, ιδιωτικά συμφωνητικά μίσθωσης (μισθωτήρια), διάρκειας από την ημερομηνία υπογραφής της σύμβασης και για 7 μήνες, θεωρημένα για το γνήσιο της υπογραφής των ιδιοκτητών. Στα μισθωτήρια, εκτός της διάρκειας, θα αναφέρεται ο αριθμός κυκλοφορίας, το είδος των παρελκόμενων εξαρτημάτων και τα χαρακτηριστικά τους.

Τα παραπάνω ιδιωτικά συμφωνητικά μίσθωσης θα συνοδεύονται απαραίτητα από επικυρωμένα φωτοαντίγραφα των αδειών κυκλοφορίας τους και οποιοδήποτε άλλο δημόσιο έγγραφο αποδεικνύει την ύπαρξη παρελκόμενων εξαρτημάτων (καταστροφέας με πλάγιο βραχίονα, καταστροφέας με σταθερό βραχίονα, κλαδευτικό ψαλίδι, κλαδοτεμαχιστής, κλπ.).

Α4. Υπεύθυνη Δήλωση στην οποία θα αναφέρεται η ακριβής σύνθεση του προσωπικού που θα διατεθεί για την υλοποίηση του προγράμματος, καθώς και επικυρωμένα φωτοαντίγραφα των αδειών χρήσης ή οδήγησης του προσωπικού για τα συγκεκριμένα μηχανήματα ή γεωργικούς ελκυστήρες.

Παρακαλούμε για :

* Την έγκριση της μελέτης ( παρ. 7 του άρθρου 54 του Ν. 4412/2016),
* Την επιλογή του τρόπου εκτέλεσης,

Για την εργασία του θέματος, προϋπολογισμού 19.400,00€ με Φ.Π.Α. (15.645,16€ χωρίς Φ.Π.Α.), Κ.Α. 30-6262.020 και CPV 90910000-9.

Επισημαίνουμε ότι επιτρέπεται ο συνοπτικός διαγωνισμός όταν η εκτιμώμενη αξία της σύμβασης είναι ίση ή κατώτερη από το ποσό των εξήντα χιλιάδων (**60.000,00**) ευρώ, **χωρίς** να συμπεριλαμβάνεται ο ΦΠΑ. ([άρθρο 117 παρ.1 Ν.4412/2016](http://www.dimosnet.gr/index.php?MODULE=bce/application/pages&Branch=N_N0000000002_N0000023676_N0000000020_N0000000037_N0000026980_N0000027251_S0000126575))

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, την εισήγηση της Υπηρεσίας και γενομένης ψηφοφορίας κατά την οποία η κ. Βασιλάκη- Μητρογιώργου Βικτωρία ψήφισε Όχι

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

**Α.** Εγκρίνει σύμφωνα με το ιστορικό της παρούσης την μελέτη για την εργασία: :  **καθαρισμός αυτοφυούς βλάστησης και άρση επικινδυνότητας διέλευσης οχημάτων σε δημοτικούς δρόμους Δ.Ε. Αμβρακικού, Φιλοθέης, Ξηροβουνίου και Βλαχερνών** προϋπολογισμού 19.400,00€ με Φ.Π.Α.

**Β.** Επιλέγει ως τρόπο εκτέλεσης για την παραπάνω εργασία τον συνοπτικό διαγωνισμό ([**άρθρο 117 παρ.1 Ν.4412/2016**](http://www.dimosnet.gr/index.php?MODULE=bce/application/pages&Branch=N_N0000000002_N0000023676_N0000000020_N0000000037_N0000026980_N0000027251_S0000126575)**)**

**Γ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 230/2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΆΝΝΗΣ Κ. ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*