**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 239/2017**

**ΑΔΑ:** 6Α0ΚΩΨΑ-3ΧΠ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 21ο/2017 Της 28Ης ΑΠΡΙΛΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Έγκριση ή μη πρακτικών** **για την ενοικίαση των κατ/των 3,4,5,&6 στην πλατεία Σκουφά και ισογείου κατ/τος στους Αγ. Αναργύρους ’’**

Στην Άρτα, σήμερα, ημέρα παρασκευή 28-04-2017 και ώρα 14:00 μ.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **14299/24-04-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (7) μέλη:

|  |  |
| --- | --- |
| **ΠΑΡΟΝΤΕΣ**  **1. Τσιρογιάννης Χρήστος**  **(Πρόεδρος)**  **2. Ζέρβας Κων/νος**  **3. Σιαφάκας Χριστόφορος**  **4. Χαρακλιάς Κων/νος**  **5. Βλάχος Μιχαήλ**  **6. Λιλής Γεώργιος**  **7. Βασιλάκη-Μητρογιώργου**  **Βικτωρία** | **ΑΠΟΝΤΕΣ**  **1. Παπαϊωάννου Κων/νος**  **2. Κοσμάς Ηλίας** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθούν ( 12 ) έκτακτa θέμα.

Ο κ. Πρόεδρος εισηγούμενος το 5ο τακτικό θέμα: **Έγκριση ή μη πρακτικών** **για την ενοικίαση των κατ/των 3,4,5,&6 στην πλατεία Σκουφά και ισογείου κατ/τος στους Αγ. Αναργύρους** είπε:Το Δημοτικό Συμβούλιο με τις αριθ. 227/2016, 137/2017, 502/2015 & 76/2017 αποφάσεις του, αποφάσισε για την εκμίσθωση των αρθ. 3, 4,5 & 6 καταστημάτων στην πλατεία Σκουφά και το ισόγειο κατάστημα στον οικισμό Αγίων Αναργύρων, με πλειοδοτική, φανερή και προφορική δημοπρασία.

Στις 11 Απριλίου 2017 διεξήχθη δημοπρασία ενώπιον της επιτροπής του άρθρου 1 του Π.Δ. 270/81 που ορίστηκε με την αρθ. 78/2017 απόφαση του Δημοτικού Συμβουλίου για την εκμίσθωση των παραπάνω ακινήτων, κατά την οποία:

Α. Για το κατάστημα με αρίθμ. 3 της πλατείας Σκουφά δεν προσήλθε κανένας ενδιαφερόμενος.

Β. Για το κατάστημα με αρίθμ. 4 της πλατείας Σκουφά προσήλθε ένας ενδιαφερόμενος ο κος Μπόγδος Κωνσταντίνος του Γεωργίου ο οποίος αναδείχτηκε πλειοδότης και προσέφερε για την εκμίσθωση του ακινήτου το ποσό των 371,00 ευρώ.

Γ. Για το κατάστημα με αρίθμ. 5 της πλατείας Σκουφά δεν προσήλθε κανένας ενδιαφερόμενος.

Δ. Για το κατάστημα με αρίθμ. 6 της πλατείας Σκουφά δεν προσήλθε κανένας ενδιαφερόμενος.

Ε. Για το ισόγειο κατάστημα στον οικισμό Αγίων Αναργύρων προσήλθε ένας ενδιαφερόμενος η κα Λώλη Μαριέτα του Αντωνάκη η οποία αναδείχτηκε πλειοδότης και προσέφερε για την εκμίσθωση του ακινήτου το ποσό των 151,00 ευρώ.

Με τις διατάξεις του άρθρου 72 του Ν3852/2010 η Οικονομική Επιτροπή κατακυρώνει το αποτέλεσμα των δημοπρασιών και εισηγούμαστε την έγκριση των πρακτικών των ανωτέρω δημοπρασιών.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις Ν. 3463/2006 και Ν.3852/2010 και τα από 11-04-2017 πρακτικά της δημοπρασίας και γενομένης ψηφοφορίας κατά την οποία η κ. Βασιλάκη-Μητρογιώργου Βικτωρία ψήφισε όχι.

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

**Α.** Εγκρίνει τα από 11-04-2016 πρακτικά δημοπρασίας σύμφωνα με τα οποία:

1. Για το κατάστημα με αρθ. 3 της πλατείας Σκουφά δεν προσήλθε κανένας ενδιαφερόμενος

**2.** Πλειοδότης για το κατάστημα με αρθ. 4 της πλατείας Σκουφά αναδείχτηκε ο κος Μπόγδος Κωνσταντίνος του Γεωργίου ο οποίος προσέφερε για την εκμίσθωση του ακινήτου το ποσό των 371,00 ευρώ ανά μήνα

3. Για το κατάστημα με αρθ. 5 της πλατείας Σκουφά δεν προσήλθε κανένας ενδιαφερόμενος.

4. Για το κατάστημα με αρθ. 6 της πλατείας Σκουφά δεν προσήλθε κανένας ενδιαφερόμενος.

**5.** Πλειοδότης για το ισόγειο κατάστημα στον οικισμό Αγίων Αναργύρων αναδείχτηκε η κα Λώλη Μαριέτα του Αντωνάκη η οποία και προσέφερε για την εκμίσθωση του ακινήτου το ποσό των 151,00 ευρώ το μήνα.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 239/2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*